บลจ.ธนชาต ขายกองทุนตราสารภาครัฐไทย อีก 2 กองทุน
บลจ.ธนชาต ขายกองทุนตราสารภาครัฐไทย อีก 2 กองทุน รองรับความต้องการของผู้ลงทุน
5 ส.ค. 2553

บลจ.ธนชาต ขายกองทุนตราสารภาครัฐไทย อีก 2 กองทุน รองรับความต้องการของผู้ลงทุน
บริษัทหลักทรัพย์จัดการกองทุน (บลจ.) ธนชาต เตรียมเสนอขายกองทุนตราสารภาครัฐไทยเพิ่มอีก 2 กองทุน เพื่อรองรับความต้องการของผู้ลงทุน ได้แก่ กองทุนเปิดธนชาตตราสารภาครัฐ 2 (TG2)  อายุโครงการประมาณ  10 เดือน มูลค่าโครงการ 400 ล้านบาท   และ กองทุนเปิดธนชาตตราสารภาครัฐ 3 (TG3)  อายุโครงการประมาณ  6 เดือน มูลค่าโครงการ 1,000 ล้านบาท
กองทุน TG2 และกองทุน TG3 เป็นกองทุนที่เน้นลงทุนในหรือมีไว้ตราสารแห่งหนี้ที่เป็นตราสารภาครัฐไทย เช่น  ตั๋วเงินคลัง  พันธบัตรรัฐบาลหรือพันธบัตรธนาคารแห่งประเทศไทย พันธบัตร  และหรือเงินฝาก หรือตราสารที่เทียบเท่าเงินสด หรือหลักทรัพย์หรือทรัพย์สินอื่น หรือการหาดอกผลโดยวิธีอื่นตามที่สำนักงานคณะกรรมการ ก.ล.ต.กำหนดหรือเห็นชอบให้กองทุนลงทุนได้ กองทุนดังกล่าวเป็นทางเลือกในการลงทุนให้กับผู้ลงทุนที่ต้องการลงทุนระยะสั้นในกองทุนที่เน้นลงทุนในตราสารความเสี่ยงต่ำภาครัฐ